साकची गुरुद्वारा में गूंज रहे श्री जपुजी साहिब के पाठ
तीन दिवसीय कीर्तन समागम 29 दिसंबर से
सिटीरिपोर्टर | जमशेदपुर
पुरानेवर्ष को अलविदा और नए वर्ष का स्वागत सिख संगत इस बार भी गुरु की गोद में करेगी। इसे लेकर गुरुनानक सेवा दल द्वारा तीन दिवसीय कीर्तन समागम साकची गुरुद्वारा मैदान में सजाया जाएगा। 29, 30 31 दिसंबर को सजने वाले समागम में पंजाब से पंथ प्रसिद्ध कथावाचक कीर्तनीये शहर पहुंचेंगे।
इनमें भाई साहिब भाई कमलजीत सिंह कमल हजूरी रागी श्री दरबार साहिब अमृतसर, भाई सरबजीत सिंह हजूरी रागी श्री दरबार साहिब और ज्ञानी जसविंदर सिंह दरवी कथावाचक मंजी साहिब अमृतसर वाले शामिल हैं। समागम से पूर्व साकची गुरुद्वारा में 23 दिसंबर से श्री जपुजी साहिब के पाठ चल रहे हैं। यह पाठ 27 दिसंबर तक चलेगा। वहीं, 27 दिसंबर को श्री अखंड पाठ साहिब रखा जाएगा, जिसका भोग सुबह नौ बजे पड़ेगा। इसके बाद साकची गुरुद्वारा से साकची गुरुद्वारा मैदान में सजे हुए पंडाल तक शोभायात्रा निकलेगी और कीर्तन दरबार का आगाज होगा। 31 दिसंबर की दोपहर संगत के बीच गुरु का अटूट लंगर वितरित किया जाएगा। दल के प्रधान हरविंदर सिंह मंटू, मनमोहन सिंह, खुशबीर सिंह, त्रिलोचन सिंह, राजविंदर सिंह, पप्पी बाबा, सुखदेव सिंह, हरप्रीत सिंह आदि तैयारी में जुटे हैं।
साकची गुरुद्वारा में आयोजित कार्यक्रम में उपस्थित संगत।
जमशेदपुर| श्रीगुरु गोबिंद सिंह के दो छोटे पुत्र साहिबजादा जोरावर सिंह और साहिब फतेह सिंह के शहीदी दिहाड़े को समर्पित शनिवार को तारकंपनी गुरुद्वारा में एक दिवसीय विशेष कीर्तन दरबार सजेगा। इसमें पंजाब से आए कीर्तनी जत्थे संगत को गुरवाणी की अमृतवर्षा कर गुरु चरणों से जोड़ेंगे, जिसमें हरविंदर सिंह मोगेवाले (हजूरी रागी गुरुद्वारा स्टेशन रोड जुगसलाई), भाई देवेंद्र सिंह और कथावाचक ज्ञानी बेयंत सिंह पटियाला वाले शामिल हैं। यह जानकारी तारकंपनी गुरुद्वारा में सिख नौजवान सभा के प्रधान सतविंदर सिंह ने दी। उन्होंने बताया कि समागम की तैयारी पूरी कर ली गई है। स्थानीय जत्थे प्रभजोत सिंह मनी और सिख स्त्री सत्संग सभा तारकंपनी भी कीर्तन दरबार में संगत को गुरवाणी रस से निहाल करेगी। समागम की सफलता को लेकर गुरुद्वारा कमेटी इंद्रानगर, तारकंपनी के प्रधान सरदार तरसेम सिंह उनकी टीम अौर सिख स्त्री सत्संग सभा का भरपूर सहयोग मिल रहा है। उन्होंने बताया कि सबसे पहले गुरुवार से चल रहे श्री अखंड पाठ का भोग शनिवार को पड़ेगा। इसके बाद कीर्तन दरबार शुरू होगा। येथे उपस्थित : प्रभजोतसिंह, रंजीत सिंह, सुरेंद्र सिंह, मगेंद्र सिंह, विक्की सिंह, दिलप्रीत सिंह, नीकू सिंह आदि।
bho_Deva hin_Deva mai_Deva hin_Deva hin_Deva hin_Deva hin_Deva